|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 01.07.2022** |  |  |
|  |  |  |
|  |  |  |

**Έναρξη υποβολής αιτήσεων στα 31 ΙΕΚ της ΔΥΠΑ**

**Διετής επαγγελματική κατάρτιση με πρακτική άσκηση σε 47 ειδικότητες**

Ξεκινάει τη Δευτέρα, 4 Ιουλίου 2022 στις 18:00, η ηλεκτρονική υποβολή αιτήσεων για την εισαγωγή στα 31 Ινστιτούτα Επαγγελματικής Κατάρτισης (ΙΕΚ) της Δημόσιας Υπηρεσίας Απασχόλησης (ΔΥΠΑ), καθώς επίσης και στο νέο παράρτημα Αιδηψού του ΙΕΚ Χαλκίδας, για το έτος κατάρτισης 2022-2023, σε 47 ειδικότητες με υψηλή ζήτηση στην αγορά εργασίας.

Δικαίωμα αίτησης έχουν όσοι είναι κάτοχοι τουλάχιστον απολυτηρίου Γενικού ή Επαγγελματικού Λυκείου, ανεξαρτήτως ηλικίας. Η υποβολή των αιτήσεων γίνεται αποκλειστικά μέσω του gov.gr με τους κωδικούς TAXIS στη διεύθυνση:

<https://www.gov.gr/ipiresies/ekpaideuse/eggraphe-se-skholeio/eggraphe-se-iek-tou-oaed>

Συγκεκριμένα η διαδρομή είναι: gov.gr → Εκπαίδευση → Εγγραφή σε σχολείο → Εγγραφή σε ΙΕΚ της ΔΥΠΑ

Tα δικαιολογητικά των υποψηφίων πρέπει να επισυναφθούν στην ηλεκτρονική αίτηση σε μορφή PDF. Τα απαραίτητα δικαιολογητικά περιλαμβάνουν τον τίτλο σπουδών και το δελτίο αστυνομικής ταυτότητας. Κάθε υποψήφιος έχει δικαίωμα να επιλέξει συνολικά τρεις ειδικότητες κατάρτισης με σειρά προτίμησης (1η, 2η, 3η) σε δύο ΙΕΚ της ΔΥΠΑ.

Στόχος των ΙΕΚ-ΔΥΠΑ είναι να παρέχουν ποιοτική αρχική επαγγελματική κατάρτιση που ανταποκρίνεται στις ανάγκες της οικονομίας και να εξασφαλίζουν στους καταρτιζόμενους τα ανάλογα προσόντα μέσω της παροχής επιστημονικών, τεχνικών, επαγγελματικών και πρακτικών γνώσεων, παρέχοντάς τους τη δυνατότητα να αναπτύξουν δεξιότητες που θα διευκολύνουν την ένταξή τους στην αγορά εργασίας.

Η φοίτηση στα ΙΕΚ είναι διάρκειας πέντε συνολικά εξαμήνων, επιμερισμένη σε τέσσερα εξάμηνα θεωρητικής και εργαστηριακής κατάρτισης συνολικής διάρκειας έως 1.200 διδακτικές ώρες ειδικότητας, σύμφωνα με τα συγκεκριμένα προγράμματα σπουδών και σε ένα εξάμηνο Πρακτικής Άσκησης, συνολικής διάρκειας 960 ωρών. **Τα ΙΕΚ-ΔΥΠΑ** εξασφαλίζουν στους αποφοίτους (μετά από εξετάσεις πιστοποίησης αρχικής επαγγελματικής κατάρτισης) Δίπλωμα Επαγγελματικής Ειδικότητας Επιπέδου 5. Οι ειδικότητες για το έτος κατάρτισης 2022-2023 είναι οι εξής:

1. Αθλητική Δημοσιογραφία
2. Βοηθός Βρεφονηπιοκόμων
3. Βοηθός Ιατρικών Εργαστηρίων
4. Βοηθός Νοσηλευτικής Γενικής Νοσηλείας
5. Βοηθός Νοσηλευτικής Χειρουργείου
6. Βοηθός Ραδιολογίας και Ακτινολογίας
7. Βοηθός Φαρμακείου
8. Βοηθός Φυσικοθεραπείας
9. Γραμματέας Ανώτερων και Ανώτατων Στελεχών
10. Γραφιστική Εντύπου και Ηλεκτρονικών Μέσων
11. Διασώστης – Πλήρωμα Ασθενοφόρου
12. Ειδικός Αισθητικής και Τέχνης του Μακιγιάζ
13. Ειδικός Θρησκευτικού Τουρισμού και Προσκυνηματικών Περιηγήσεων
14. Μουσική Τεχνολογία
15. Προπονητής Αντισφαίρισης, Καλαθοσφαίρισης, Κολύμβησης, Πετοσφαίρισης, Ποδοσφαίρου
16. Στέλεχος Ασφάλειας Προσώπων και Υποδομών
17. Στέλεχος Δημοσίων Σχέσεων και Επικοινωνίας
18. Στέλεχος Διατροφής και Διαιτολογίας
19. Στέλεχος Διοίκησης και Οικονομίας
20. Στέλεχος Διοίκησης και Οικονομίας στον Τομέα της Ναυτιλίας
21. Στέλεχος Διοίκησης και Οικονομίας στον Τομέα του Τουρισμού
22. Στέλεχος Επιχειρήσεων Τυποποίησης, Μεταποίησης και Εμπορίας Αγροτικών Προϊόντων
23. Στέλεχος Μηχανογραφημένου Λογιστηρίου – Φοροτεχνικού Γραφείου
24. Στέλεχος Μονάδων Φιλοξενίας
25. Στέλεχος Υπηρεσιών Εφοδιαστικής Αλυσίδας (Logistics)
26. Τέχνη φωτογραφίας
27. Τεχνικός Αγροτουρισμού
28. Τεχνικός Αισθητικός Ποδολογίας Καλλωπισμού Νυχιών και Ονυχοπλαστικής
29. Τεχνικός Ανελκυστήρων
30. Τεχνικός Αρτοποιός – Ζαχαροπλαστικής
31. Τεχνικός Βιολογικής / Οργανικής Γεωργίας
32. Τεχνικός Δικτύων και Τηλεπικοινωνιών
33. Τεχνικός Εγκαταστάσεων Ανανεώσιμων Πηγών Ενέργειας
34. Τεχνικός Εγκαταστάσεων Ψύξης Αερισμού και Κλιματισμού
35. Τεχνικός Εσωτερικών Ηλεκτρικών Εγκαταστάσεων
36. Τεχνικός Εφαρμογών Πληροφορικής (Πολυμέσα - Web designer - Developer/Video Games)
37. Τεχνικός Θεατρικού Μακιγιάζ και Θεατρικών Κομμώσεων
38. Τεχνικός Κομμωτικής Τέχνης
39. Τεχνικός Μαγειρικής Τέχνης – Αρχιμάγειρας (Chef)
40. Τεχνικός Μηχανικός Θερμικών Εγκαταστάσεων και Μηχανικός Τεχνολογίας Πετρελαίου και Φυσικού Αερίου
41. Τεχνικός Μηχανοτρονικής
42. Τεχνικός Συντήρησης Έργων Τέχνης και Αρχαιοτήτων
43. Τεχνικός Φαρμάκων Καλλυντικών και παρεμφερών Προϊόντων
44. Τεχνικός Χειροποίητου Κοσμήματος και Σχεδιασμού Κοσμήματος
45. Τεχνολογίες Επικοινωνίας και Πληροφοριών στην Ταξιδιωτική Βιομηχανία
46. Τουριστικός Συνοδός
47. Φύλακας Μουσείων και Αρχαιολογικών Χώρων

Για να βρείτε τα ΙΕΚ-ΔΥΠΑ που λειτουργούν στην περιοχή σας, καθώς και για περισσότερες πληροφορίες, επισκεφτείτε τη διεύθυνση:

<https://www.dypa.gov.gr/iek-oaed-arkhiki-epaghghelmatiki-katartisi>